પોતાની પહેલી જ ફિલ્મ નશા દ્વારા બૉલીવુડમાં છવાઈ જવાના સપના સેવનાર પૂનમ પાન્ડેના એ ઓરતા તો પૂરા ન થયા અને એટલે જ તેઓ સાઉથની ફિલ્મો તરફ વળ્યા. કેટલીક ફિલ્મોમાં તેઓ આયટમ સૉંગ કરી ચુક્યા છે અને હવે તેઓ માલિની એન્ડ કમ્પની નામની તેલુગુ ફિલ્મમાં ચમકવાના છે. મહેશ રતિ તથા ઉપ્પલપતિ સત્યનારાયણ નિર્મિત અને વીરૂ કે દિગ્દર્શિત માલિની એન્ડ કમ્પનીમાં પૂનમ પાન્ડે સાથે મિલન તેમજ બીજા કલાકારો પણ છે. ફિલ્મનું સિનેમૅટૉગ્રાફી સી રામપ્રસાદ કરી રહ્યા છે.